**ა(ა)იპ „თვითმმართველი ქალაქის - ფოთის**

**ბავშვთა ცენტრი“**

არასამეწარმეო (არაკომერციული) იურიდიული პირი

„თვითმმართველი ქალაქის-ფოთის ბავშვთა ცენტრი“-ს

2018 წლის მანძილზე გაწეული საქმიანობის

**ა ნ გ ა რ ი შ ი**

ა(ა)იპ „თვითმმართველი ქალაქის-ფოთის ბავშვთა ცენტრი“ შეიქმნა ქ. ფოთის საკრებულოს 2012 წლის N3/15 განკარგულებით. ამავე განკარგულებით, დამტკიცებულია ცენტრის წესდება. წესდების შესაბამისად, ცენტრის მიზნები და ამოცანებია: მზრუნველობამოკლებულ უმეთვალყურეოდ დარჩენილ ბავშვებზე ზრუნვა, მათი პიროვნული, ზნეობრივი ინტელექტუალური უნარ-ჩვევების და ადაპტაციური ქცევის ჩამოყალიბება, მათთვის ოჯახური გარემოს შექმნა, ინდივიდუალური მიდგომა თითოეული ბავშვისადმი, აქტიური მუშაობა მათში დათრგუნვილობისა და არასრულფასოვნების კომპლექსის მოსახსნელად, მათი სრული განვითარებისათვის ხელშეწყობა, იცხოვროს და აღიზარდოს ოჯახურ გარემოში.

საქმიანობის განხორციელების უფლებამოსილების მოსაპოვებლად, კანონმდებლობის შესაბამისად, ბავშვთა ცენტრს გააჩნია ლიცენზია, რომელიც გაცემულია საქართველოს შრომის, ჯანმრთელობისა და სოციალური დაცვის სამინისტროს მიერ.

ბავშვთა ცენტრი, სალიცენზიო პირობების შესაბამისად, ახორციელებს 24 საათიან მომსახურებას ქ. ფოთში მცხოვრებ 10 ბენეფიციარზე.

2018 წლის იანვარში, ცენტრში ირიცხებოდა 8 ბენეფიციარი, ხოლო 2018 წლის 1 ივნისიდან მომსახურება ხორციელდება 9 ბავშვზე. ბავშვთა ცენტრის დაფინანსება სრულად ხორციელდება ქალაქის ბიუჯეტიდან. ბავშვთა ცენტრზე საქმიანობის განსახორციელებლად ქალაქის მუნიციპალიტეტის ბიუჯეტიდან გამოყოფილი ასიგნებები სრულად შეესაბამება სახელმწიფოს მიერ დაწესებულ სტანდარტებსა და მოთხოვნებს.

მიმდინარე წელს, ბავშვთა ცენტრის საქმიანობის განსახორციელებლად ბიუჯეტიდან გამოყოფილი ასიგნება შეადგენს 91 500 ლარს. აქედან, თანამშრომლებზე ხელფასის სახით გაცემულია 60 300 ლარი. დაფინანსებულია ოფისის ხარჯი 11 100 ლარის ოდენობით. მათ შორის: გაწეულია მოხმარებული ელ.ენერგიის, წყლისა და ბუნებრივი აირის ხარჯის საფასური, გადახდილია საკომუნიკაციო მომსახურების ხარჯი, განახლებულია სამზარეულოს ინვენტარი, შეძენილია საკანცელარიო და სამეურნეო საქონელი, ჰიგიენური საშუალებები და საქმიანობისათვის საჭირო სხვა საქონელი.

განსაკუთრებული ყურადღება ექცევა ბავშვების ჯანმრთელობის ხელშეწყობასა და დაცვას. უზრუნველყოფილია აღსაზრდელების სამედიცინო პროფილაქტიკური შემოწმებები და საჭირო სამედიცინო მომსახურეობა. ამ მიზნით, საჭიროებიდან გამომდინარე, შეძენილია და გახარჯულია მედიკამენტები 900 ლარის ოდენობით.

აგრეთვე, განსაკუთრებული ყურადღება ექცევა ბავშვების ჯანსაღი და ასაკის შესაფერისი კვების რაციონის განსაზღვრას. უზრუნველყოფილია აღსაზრდელების ოთხჯერადი კვება, შესაბამისი ნორმებისა და დამტკიცებული მენიუ-გრაფიკისა და სრული კალორაჟის დაცვით. ამ მიმართულებით, ბავშვთა ცენტრის ბიუჯეტიდან 2018 წლის განმავლობაში „კვების ხარჯები“-ს მუხლიდან გახარჯულია 10 700 ლარი.

კვების პროდუქტების მომარაგებისა და ბენეფიციართა საჭიროების შემთხვევაში გადაადგილებისათვის გაწეულია დაქირავებული ტრანსპორტის ხარჯი 1 200 ლარის ოდენობით.

აღსაზრდელები უზრუნველყოფილი არიან სეზონური ტანსაცმლით, ფეხსაცმლით და ანალოგიური დანიშნულების ყველა საჭირო აქსესუარით. ამ დანიშნულებით გახარულია 1 900 ლარი.

ბენეფიციარები სრულად არიან ჩართულნი საგანმანათლებლო სისტემაში. ისინი სწავლობენ ქ. ფოთის N1 საჯარო სკოლაში და ეუფლებიან ეროვნული სასწავლო გეგმით გათვალისწინებულ პროგრამას.

ბავშვთა ცეტრის მხრიდან შექმნილია ყველა პირობა და გარემო ბენეფიციართა განვითარებისათვის. ბავშვის მიერ სასკოლო დავალების შესრულებისა და გაკვეთილების მომზადებაზე მონიტორინგს ახორციელებს ცენტრის სპეციალისტები (პედაგოგები). ბავშვები უზრუნველყოფილი არიან სასწავლო ფორმებით, ინვენტარით და სასწავლო ნივთებით.

თავისუფალი დროის გონივრულად წარმართვის მიზნით, ცენტრის შენობაში მოეწყო სამკითხველო ოთახი, რომელიც აღჭურვილია თანამედროვე ავეჯით და აღსაზრდელებისათვის საჭირო და საინტერესო წიგნებით.

უზრუნველყოფილია აღსაზრდელების ინტერესებიდან და სურვილებიდან გამომდინარე დამატებითი მეცადინეობა ინგლისურ ენაში, რომელიც ხორციელდება ფონდი „ბივილის“ მხარდაჭერით.

დასვენებისა და გართობის მიზნით აღსაზრდელებს გააჩნია სხვადასხვა ასაკის შესაბამისი სათამაშო ინვენტარი.

აღსაზრდელები ჩართული არიან სხვადასხვა სახის კულტრულ-საგანმანათლებლო ღონისძიებებში.

სეზონის შესაბამისად, ეწყობა ექსკურსიები ჩვენი ქვეყნის კულტურული მემკვიდრეობის ისტორიისა და ეთნოგრაფიის უკეთ გაცნობის მიზნით.

კანონმდებლობის შესაბამისად, მიმდინარე წელს, ბავშვები დასვენება-გაჯანსაღების მიზნით იმყოფებოდნენ კურორტ ბახმაროში 15 დღის განმავლობაში. ამ მიზნით გახარჯულ იქნა 3 500 ლარი.

აგრეთვე, აქტიურად ვთანამშრომლობთ ბავშვების ბიულოგიურ ოჯახებთან ურთიერთობების შესანარჩუნებლად.

დირექცია ორიენტირებულია იმ მიზნის მისაღწევად, რომ იგი აკმაყოფილებდეს ბავშვზე ზრუნვის სტანდარტების მოთხოვნებს.

დირექტორი კარლო კალანდაძე